text: Hiawatha
  
  publiceret: 2009-01-30 21:42:49+01:00
  Hiawatha, delvis mytologisk mohawk-indianerleder, der i 1400- eller 1500-t. sammen med profeten Dekanawida tilskrives grundlæggelsen af Irokeserforbundet. I myterne symboliserede Hiawatha civilisation, fred og fremskridt, og navnet brugtes endvidere som høvdingetitel. Hiawatha blev især kendt med H.W. Longfellows episke digt Sangen om Hiawatha (1855, da. 1860).